|  |  |
| --- | --- |
| Dette skema er en del af det anmeldte pædagogiske tilsyn i kommunale og private dagtilbud og  anvendes som dialogskema ved det anmeldte pædagogiske tilsyn  Skemaet vil blive offentliggjort på dagtilbuddets hjemmeside sammen med faktaskemaet. | |
| **Dagtilbud** | Privatinstitutionen Slotsparken |
| **Dato** | 23.5.22 |
| **Deltagere** | Leder: Charlotte Mathiasen  Pædagog: Tina  Forældrebestyrelsesformand: Thomas  Pædagogisk konsulent: Jette Hansen |
| **Referent** | Jette Hansen |
| **Uanmeldt tilsyn** | Dato: 12.5.22 |
| Hvad har vi set ved det uanmeldte tilsyn og hvilket fokus havde vi i forhold til det pædagogiske grundlag? | Der var fokus på de fysiske rammer.  Ude er alle områder rigtig godt udnyttet. Det veksler mellem festplads, bålplads, cykelbane, gyngeområde, overdækkede siddemiljøer, urtehave, sandkasse og jordområde, hvor der kan graves.  Der er gjort meget for at skabe hygge på legepladsen med små opstillinger, blomsterkasser olign.  Inde i institutionen er alle kvadratmeter udnyttet.  Slotsparken er en ca 55 år gammel bygning, som løbende bliver renoveret. Grupperummene er små og fuldt udnyttede. Institutionen fremstår lys og indbydende.  Slotsparken har ikke fået udført  legepladstjek indenfor de sidste 3-4 år. |
| **Evt. anbefalinger og henstillinger fra det uanmeldte tilsyn** |  |
| Hvordan kan I arbejde videre med evt. anbefalinger og henstillinger? | Slotsparken plejer at få udført legepladstjek hvert andet år, men der henstilles til at få det gjort hvert år. |
| **De seks læreplanstemaer** |  |
| Hvordan arbejder I med læreplanstemaerne i institutionen?  Hvilke metoder bruger I til at planlægge arbejdet med læreplanen? Arbejder I fx didaktisk? | I Slotsparken arbejdes der med faste rutiner og strukturer i hverdagen og det er vigtigt med sammenhæng i hverdagens små og store aktiviteter.  Der holdes samling inde hver dag.  Der holdes fokus på det gode samspil barn og barn imellem og mellem børn og voksne. I slotsparken er relationen vigtig og der lægges vægt på nærvær og omsorg.  Der lægges i dagligdagen vægt på at nå rundt om ”det hele barn” og der lægges vægt på at pædagogerne er gode rollemodeller for børnene, så når fx en pædagog begynder at arbejde i urtehaven, er erfaringen, at der straks kommer børn til, der gerne vil deltage. |
| **Det pædagogiske grundlag** |  |
| **Sammenhænge**  Hvordan arbejder I med overgange i institutionen?  **Læring**  Hvordan sikrer I, at alle børn har mulighed for læring?  Hvordan arbejder I med læring hele dagen?  **Børnesyn**  Hvordan vil I beskrive institutionens børnesyn?  **Dannelse og børneperspektiv**  Hvordan arbejder I med emner som ”dannelse” i personalegruppen?  Hvordan arbejder I med at inddrage børnenes perspektiv i det pædagogiske arbejde? | **Sammenhænge:**  I Slotsparken inviteres forældre på forbesøg ca 14 dage før barnet skal starte.  Det gør sig gældende, både hvis det er et vuggestuebarn eller et børnehavebarn, der skal starte.  På dagen starter den egentlige indkøring, som tilrettelægges, så det passer til det enkelte barn/den enkelte familie.  Ved overgange internt i huset fra den ene stue til den anden, går det som regel altid nemt, da børn og voksne i huset kender hinanden på kryds og tværs.  Fra april til juni er der specielt fokus på kommende skolestartere. De tager på besøg på de skoler, hvor der er børn, der skal starte. I 2022 leveres der børn til 7 forskellige skoler.  **Læring:**  I Slotsparken arbejdes der med faste rutiner og strukturer i hverdagen og det er vigtigt med sammenhæng i hverdagens små og store aktiviteter.  Der holdes samling inde hver dag.  Der holdes fokus på det gode samspil barn og barn imellem og mellem børn og voksne. I slotsparken er relationen vigtig og der lægges vægt på nærvær og omsorg.  Der lægges i dagligdagen vægt på at nå rundt om ”det hele barn” og der lægges vægt på at pædagogerne er gode rollemodeller for børnene, så når en pædagog begynder at arbejde i urtehaven, er erfaringen, at der straks kommer børn til, der gerne vil deltage.  **Barnesyn:**  Alle børn og voksne er lige vigtige.  Alle bliver set, man bliver nævnt med navn og får et kram om morgenen, hvis man har lyst til det.  Slotsparken arbejder med ”Fri for mobberi” og prøver i hverdagen at inddrage børnene i konfliktløsningerne.  **Dannelse og børneperspektiv:**  I Slotsparken arbejdes der med dannelse i hverdagen. Der er meget god dannelse i at spise sammen, *vi snakker stille* og prøver at holde bordskik, ved at vente på at vennerne også bliver færdige med at spise.  Alle steder, hvor det giver mening, øver børnene sig i at vente på tur.  ”Du må lige vente med at fortælle, lige nu er det Agnes´ tur til at fortælle.”  Børneperspektivet kommer i fokus når børnene selv vælger deres egne lege på legepladsen, vælger sange til samling, dækker bord til frokost, øver sig i at hælde op og at kunne gå til og fra.  Udenfor hvor børnene selv vælger deres lege, følger pædagogerne op på børnenes lege ved at tilbyde ting til brug i legen, fx forstørrelsesglas osv osv  ”*Fantasien skal have lov til at finde på noget*” som Charlotte siger. |
| **Evaluering** |  |
| Hvordan arbejder I systematisk med evaluering af det pædagogiske arbejde?  Giv gerne eksempler på metoder. | I Slotsparken evalueres der på personalemøder. Det er ikke lagt i så faste rammer og der beskrives ikke en bestemt metode.  Thomas – formand for bestyrelsen, fortæller, at der er stor tiltro til personalet. De er professionelle og udfører et godt stykke pædagogisk arbejde.  Holdningen er at evaluering kun for evalueringens skyld er bureaukratisk og tidsspilde. |
| Hvordan arbejder I systematisk med evaluering af pædagogens egen praksis? | I personalegruppen er man god til at reflektere sammen om det pædagogiske arbejde. Det er en naturlig del af hverdagen at italesætte hvad man ser og oplever i forhold til egen og kollegers praksis. |
| **Forældrebestyrelsen** |  |
| Hvis forældrebestyrelsen deltager i tilsynsmødet.  Nævn tre gode ting som der er arbejdet med det seneste stykke tid.  Hvordan oplever I at have mulighed for at bidrage i institutionen? | Formanden for bestyrelsen fortæller om de gode tiltag der er i gang i Slotsparken.   * Der er påbegyndt en stor renovering af huset (*det er en gammel ”dame” som vi skal passe på).* * Forældrene deltager i arbejdslørdage, hvor der udføres mange praktiske ting. * Personalet inddrages i de store beslutninger omkring institutionen. |
| **Forældresamarbejde** |  |
| Hvordan sikrer I et gensidigt forældresamarbejde?  Hvordan bruger I Aula i hverdagen i forhold til forældrene? | Det gode forældresamarbejde sikres ved at være imødekommende og tilgængelige.  Det sker bla i garderobesnakke og ved trivselssamtaler.  1 x årligt holdes der en decideret forældresamtale, ligesom der afholdes en 3måneders samtale efter opstart.  Slotsparken oplever generelt et godt forældresamarbejde. Der er godt fremmøde ved arbejdsdagene. |
| **Tidlig indsats** |  |
| Hvordan sikrer I et læringsmiljø, der tager højde for børn i udsatte positioner?  Giv gerne eksempler | I læringsmiljøet arbejdes der med børn i udsatte positioner bla ved at  - være tæt på barnet  - guide barnet i fællesskabet  - samarbejde med psykolog og tale/hørekonsulent  - være forberedte hvis der sker noget i en familie (fx sygdom, dødsfald)  I Slotsparken er der pt ingen 2- sprogede børn.  Personalet ved godt, at det er en forældregruppe med ressourcer, men samtidig er man i bestyrelsen meget opmærksomme på, at Slotsparken ikke må blive for dyre i forhold til de kommunale institutioner, for ikke at afholde forældre fra at søge Slotsparken. |
| På hvilken måde samarbejdes med PPR – tale/hørekonsulenter, psykologer og fys/ergoterapeuter? | Der samarbejdes med tale/hørekonsulent og psykolog omkring de børn, der har behov.  Sprog, der arbejdes med:  -Hverdagssproget  -Dialogisk læsning |
| Hvordan arbejder I med årshjul for visitation? | Der arbejdes med årshjul og der bruges visitationspapirer som i de kommunale institutioner. |
| Hvordan indarbejdes viden og sparring fra psykolog og flerfagligsparring i det pædagogiske arbejde? | Der afholdes dialogmøder efter behov og der laves handleplaner på de enkelte børn. |
| Hvordan arbejder I systematisk med skemaet motorisk screening af alle 4-årige? | - |
| **Anbefalinger fra § 17,4** |  |
| På hvilken måde har personalegruppen kendskab til Børn- og  Ungepolitikken og §17.4 udvalgets anbefalinger i forhold til ”det gode børneliv”?  (Ikke relevant for private institutioner) | Ikke relevant |
| På hvilken måde anvendes børn- og ungepolitikken og §17.4.udvalgets anbefalinger til planlægning af det pædagogiske arbejdet? (Ikke relevant for private institutioner) | Ikke relevant |
| **Arbejdet med børns sprogvurderinger** |  |
| På hvilken måde indarbejdes de enkelte børns resultater fra sprogvurderingen i det daglige pædagogiske arbejde? | Der følges op på de enkelte sprogvurderinger og der udfærdiges handleplaner, når der er behov for det. |
| På hvilken måde er sprogarbejdet systematiseret, så alle børn sprogvurderes ved 2,10-3,4 år og igen ved 4,8-4,11 år? | Der mangler pt 24 børn at blive sprogvurderet.  Den 16. maj var der ikke udført nogen sprogvurderinger i 2022  Charlotte fortæller at de fremover vil overveje at lægge sprogvurderingerne i mere faste rammer og at de så småt er gået i gang i sidste uge. |
| Har børnene adgang til bogstaver og tal i det fysiske læringsmiljø på alle stuer? | Børnene har adgang til bogstaver og tal i bøger, puslespil og træbogstaver. |
| **Øvrige opmærksomhedspunkter** |  |
| Hvis I selv skulle nævne nogle områder, hvor I kunne blive bedre, hvor skulle det så være? | Slotsparken vil gerne blive bedre til at få lavet de lovpligtige sprogvurderinger  De ønsker at blive bedre til kommunikation til forældrene. Lige nu foregår det via en fælles facebookgruppe.  Der skal ses på udearealerne, kan de blive bedre?  Samt se på økonomien om der er plads til mere uddannelse og kurser til personalet. |
| Hvordan sikres det at information fra forvaltning og andre samarbejdspartnere videreformidles fra leder til personale? | Hvis der kommer noget fra kommunen eller andre instanser som alle skal vide, printes det og lægges på personalestuen. |
| Hvad tænker I, der skal til, hvis I skal hæve kvaliteten i institutionen? | 80 % af budgettet går til lønninger.  Men flere penge og flere hænder ville kunne øge kvaliteten i Slotsparken, vurderes det. |
| Evt. opsamling på drøftelser vedr. skema 1 – fakta skemaet. | Der var fokus på udearealer og specielt på liggehallen, hvor det blev drøftet, hvorledes man sikrede krybber og barnevogne mod katte, fugle og ex rotter.  Alle krybber og vogne bliver dækket til efter sengetøjet er taget indendørs. |
| Anbefalinger | * Slotsparken ønsker at tage fat i arbejdet med meningsfulde evalueringer. Det kan som eksempel være at arbejde med aktionslæring. * Slotsparken ønsker at genoptage arbejdet med kollegial sparring. * I forhold til den faglige udvikling skal arbejdet med tidlig opsporing udvikles. Her tages der udgangspunkt i bogen: Udviklende øjeblikke af Rikke Yde. |
| Henstillinger | * Det henstilles at få udført tilsyn på legepladsen hurtigst muligt og senest 1.9.22 * Der henstilles til at få lagt arbejdet med sprogvurderinger i faste rammer. Der er deadline til den 1.6.22 på at være godt i gang med arbejdet med sprogvurderingerne. |
| Konklusion – hvad skal der arbejdes videre med: | Der arbejdes videre med de opstillede punkter under anbefalinger og henstillinger. |